EkBass/fiwiki-20250220-pages-articles huggingface dataset:
Raftsundet

thumb|right|Raftsundet nähtynä Raftsundbrua-sillalta syyskuussa 2010. Raftsundet on salmi Austvågøyan ja Hinnøyan saarten välissä Norjan Lofooteilla. Salmen pohjoispuoli liittyy Ingelsfjordenin kautta Hadselfjordeniin, ja eteläpuoli taas Stormolla-saaren kummaltakin puolen Länsivuonoon. Salmea ympäröi Hadselin ja Våganin kunnat. == Galleria == MS Nordnorge, Hurtigruten in Raftsundet, Nordland, Norway, 2015 September.jpg|Hurtigruten-laiva MS Nordnorge Raftsundetissa syyskuussa 2015. Raftsundet 200708-1.JPG|Näkymä Raftsundetiin salmen ylittävältä sillalta. == Lähteet == == Aiheesta muualla == Luokka:Norjan salmet Luokka:Hadsel Luokka:Vågan
Henry Horrocks Slater

Henry Horrocks Slater (1851 – 1934)Zoonomen oli brittiläinen luonnontieteilijä ja lintutieteilijä. Slater osallistui luonnontieteilijänä brittiläisellä Transit of Venus -nimisellä aluksella tehdylle tutkimusmatkalle, joka suuntautui muun muassa Intian valtamerelle. Maskareeneihin kuuluvalta Rodriguesin saarelta Slater löysi 1874 kottaraisen tapaisen linnun luita, joiden luultiin olevan sukupuuttoon kuolleen rodriguesinkottaraisen (Necropsar rodericanus) luita. Hän julkaisi löytönsä vuonna 1879.Expunging the Mascarene Starling Negropsar leguati: archives, morphology and molecules topple a myth Tarkemmissa tutkimuksissa luiden on todettu kuuluneen albiinolle kveekarimatkijan gutturalis-alalajille.Extinct Birds Tutkimusmatkan tuloksena Slater muun muassa nimesi kaksi uutta lintulajia, pikkunokkatimalin (Paradoxornis davidianus) ja kultauunilinnun (Phylloscopus ricketti).ITIS Vuonna 1901 Slater julkaisi käsikirjan Islannin linnustosta (Manual of the birds of Iceland). Slater retkeili Islannissa 1885 yhdessä Thomas Carterin kanssa. == Lähteet == Luokka:Brittiläiset ornitologit Luokka:Vuonna 1851 syntyneet Luokka:Vuonna 1934 kuolleet
Taiteen valtionpalkinto

Taiteen valtionpalkinto on vuosittain myönnettävä palkinto, jonka myöntää opetus- ja kulttuuriministeriön alainen Taiteen edistämiskeskus (aiemmin Taiteen keskustoimikunta). == Palkitut == Luettelosta puuttuu vuosia. Vuosi Palkinnonsaajat Taiteenala/palkintoperuste 2001 Timo Mäkelä sarjakuvataide 2001 Mariko Härkönen, Ismo Virtanen, Liisa Helminen ja Hanna Hemilä Turilas ja Jäärä -elokuvan työryhmä 2001 Jukka Virtanen monipuolinen taide 2003Yle: Taiteen valtionpalkinnot jaettu. 2003. Verkossa: https://yle.fi/uutiset/3-5149727 Marjatta Kurenniemi kirjallisuus 2003Yle: Taiteen valtionpalkinnot jaettu. 2003. Verkossa: https://yle.fi/uutiset/3-5149727 Panu Kaila arkkitehtuuri 2003Yle: Taiteen valtionpalkinnot jaettu. 2003. Verkossa: https://yle.fi/uutiset/3-5149727 Jan Olof Mallander taidekritiikki 2005Yle: Taiteen valtionpalkinto kolmelle. 2005. Verkossa: https://yle.fi/a/3-5220637 Petri Kuljuntausta säveltaide 2005Yle: Taiteen valtionpalkinto kolmelle. 2005. Verkossa: https://yle.fi/a/3-5220637 Jani Nuutinen sirkustaide 2005Yle: Taiteen valtionpalkinto kolmelle. 2005. Verkossa: https://yle.fi/a/3-5220637 Outi Nyytäjä näyttämötaide 2006 Kaj Chydenius säveltaide 2006 Katariina Lillqvist elokuva, kirjallisuus 2006 Erkki Soininen ja Johanna Tuukkanen taidetapahtumat 2007 Malla Hukkanen valokuva 2007 Kimmo Takala näyttämötaide 2007 Hannu Väisänen kirjallisuus, kuvataide 2008 Jörn Donner elokuva, kirjallisuus 2008 Juha Hurme näyttämötaide 2008 Kokkolan Oopperayhdistys ry. ooppera 2009 Kimmo Karjunen näyttämötaide 2009 Ukumbi ry arkkitehtuuri 2009 Jukka-Pekka Välimaa, (taiteilijanimi Kauko Röyhkä) säveltaide, kirjallisuus 2010 Anneli Sauli näyttämötaide 2010 Pekka Tarkka kirjallisuus 2010 Aasia Helsingissä -yhdistys näyttämötaide 2011 T.E.H.D.A.S ry performanssi- ja muut taiteet 2011 Vesa-Matti Loiri musiikki 2011 Simo Alitalo äänitaide 2012 Heikki Salo musiikki 2012 Piknik Frequency ry Pikseliähky-tapahtuma 2012 Saamelaistaiteen tukiyhdistys ry Skábmagovat- elokuvajuhla 2013 Irma Optimisti (oik. Irma Luhta) performanssitaide 2014 Kulttuuriyhdistys Mustekala Mustekala-verkkolehti 2015 Association WHS ry Teatteri Unionin perustamisesta Helsinkiin 2016 Kimmo Pohjonen musiikki ==Lähteet== Luokka:Suomalaiset taide- ja kulttuuripalkinnot
GRITS

GRITS, joka tunnetaan myös nimellä G.R.I.T.S., on kristitty hiphop-yhtye Nashvillestä, Tennesseen osavaltiosta, Yhdysvalloista. Nimi tulee sanoista "Grammatical Revolution In The Spirit." Gritsin perustivat Stacy "Coffee" Jones ja Teron "Bonafide" Carter, jotka molemmat olivat DC Talkin tanssijoita. Heidän kappaleensa "My Life Is Like (Ooh Aah)" on esiintynyt MTV:n sarjassa My Super Sweet Sixteen. Kappaletta on myös käytetty elokuvissa Hurjapäät: Tokio Drift ja Hamekyttä 2. Kappale "Tennessee Bwoys" on myös soitettu MTV:llä ohjelmassa Viritetyt vehkeet. GRITSin oma levy-yhtiö on Revolution Art. ==Albumit== Albumit Mental Releases *Julkaistu: 1. elokuuta 1995 *Levy-yhtiö: Gotee *Videot: "Set Ya Mind At Ease" Factors of the Seven *Julkaistu: 3. marraskuuta 1998 *Levy-yhtiö: Gotee *Videot: "Hopes and Dreams / What Be Goin Down" Grammatical Revolution *Julkaistu: 18. toukokuuta 1999 *Levy-yhtiö:Gotee *Videot: "They All Fall Down" The Art of Translation *Julkaistu: 27. elokuuta 2002 *Singlet: "My Life Be Like" *Videot: "Here We Go" Dichotomy A *Julkaistu: 29. kesäkuuta 2004 *Levy-yhtiö: Gotee *Videot: "Hittin' Curves/ High" Dichotomy B *Julkaistu: 2. marraskuuta 2004 *Levy-yhtiö: Gotee 7 *Julkaistu: 7. maaliskuuta 2006 *Levy-yhtiö: Gotee *Videot: "High / If I" Redemption *Julkaistu: 21. marraskuuta 2006 *Levy-yhtiö: Gotee/5E *Singlet: "Open Bar", "Heeyy", "We Workin'" *Videot: "Open Bar / Tight Wit These" The Greatest Hits *Julkaistu: 2007 *Levy-yhtiö: Gotee Reiterate *Julkaistu: 16. syyskuuta 2008 *Levy-yhtiö: Revolution Art *Videot: "Beautiful Morning" "Fly Away" Quarantine *Julkaistu: 22 kesäkuuta 2010 *Levy-yhtiö: Provident ==Musiikkivideot== *Here We Go *Hittin' Curves *High *Open Bar ==Lähteet== *MySpace Official *Revolution Art Website Luokka:Yhdysvaltalaiset hip hop -yhtyeet Luokka:Kristilliset yhtyeet
Richard Rampton

Richard Rampton (8. tammikuuta 1941 – 23. joulukuuta 2023) oli yksi Ison- Britannian johtavista lakimiehistä. Hänet tunnetaan muun muassa McDonald'sin puolustamisesta McLibel-oikeudenkäyntien aikaan. Hän opiskeli Bryanstonissa ja The Queen's Collegessa, Oxfordin yliopistossa. Rampton sai QB -arvonimen vuonna 1987. == Lähteet == Luokka:Brittiläiset asianajajat Luokka:Vuonna 1941 syntyneet Luokka:Vuonna 2023 kuolleet
FUUG

Suomen Unix-käyttäjäin yhdistys FUUG ry (FUUG on lyhenne nimen englanninkielisestä muodosta Finnish UNIX Users' Group) on perustettu vuonna 1984. Sen tarkoitus on edistää UNIXin ja avointen järjestelmien yleistä tietämystä Suomessa ja toimia käyttäjien ja laitetoimittajien yhdyslinkkinä. FUUG toimii yhteistyössä muiden koti- ja ulkomaisten Unix-käyttäjäyhdistysten kanssa. FUUG järjestää kerhoiltoja ja muita tapahtumia, joissa on mahdollista tutustua johonkin ajankohtaiseen avoimiin järjestelmiin liittyvään aiheeseen. Fuugin säätiö on yhdistyksestä erillinen järjestö, joka perustettiin rahastoimalla FUUG ry:n Eunetin myynnistä saamoja varoja miljoona markkaa. Vuoden 2020 alussa Fuugin säätiön pääoma oli noin 200 000 euroa. Säätiö jakaa vuosittain apurahoja avoimen lähdekoodin kehittämiseksi, erityisesti suomalaisia hyödyttävällä tavalla. Vuosien 2016-2020 aikana Fuugin säätiö on myöntänyt apurahoja vuosittain n. 10 projektille tai hankkeelle, yhteensä yli 100 000 euron arvosta. ==Aiheesta muualla== * Yhdistyksen ja säätiön kotisivut * Unix-käyttäjäin yhdistys UK * Berkeley Unix User Group Luokka:Suomalaiset tietotekniikka-alan järjestöt Luokka:Unix
Mäntyuunilintu

Mäntyuunilintu (Phylloscopus tytleri) on uunilintujen heimoon kuuluva aasialainen varpuslintu. Sen elinympäristö ulottuu Afganistanin koillisosan Nuristanista Pohjois-Pakistanin ja Kashmirin alueilla oleville Himalajan rinteille. William Edwin Brooks kuvaili lajin holotyypin Kashmirista ja Shimlasta vuonna 1872.The Internet Bird Collection == Lähteet == Luokka:Uunilinnut (suku)
Nokiuunilintu

Nokiuunilintu (Phylloscopus fuligiventer) on uunilintujen heimoon kuuluva aasialainen varpuslintu. Sen elinympäristö käsittää Nepalin, Kiinan lounaisosat, Sikkimin ja Bhutanin. Lajista tunnetaan kaksi alalajia. Brian Houghton Hodgson kuvaili lajin holotyypin Nepalista vuonna 1845.The Internet Bird Collection == Lähteet == Luokka:Uunilinnut (suku)
Atlantin vallankumoukset

Atlantin vallankumoukset on käsite, jolla tarkoitetaan Atlantin valtameren ympäröivien seutujen kapina- ja vallankumousaaltoa, joka tapahtui 1700- ja 1800-lukujen vaihteessa. Käsite on yksi tärkeimmistä Atlantin historiatutkimuksessa. ==Vallankumoukset== *Yhdysvaltain vapaussota (1775–1783) *Hollantilaisten isänmaallisten kapina (1785) *Ranskan vallankumous (1789–1815) *Haitin vallankumous (1791–1802) *Puolan-Venäjän sota (1792) *Kościuszkon kansannousu (1794) *Irlannin kapina (1798) *Espanjan kapina (1808–1814) *Latinalaisen Amerikan itsenäisyyssodat (1808–1829) **Perun itsenäisyyssota (1809–1824) **Bolivian itsenäisyyssota (1809–1825) **Argentiinan itsenäisyyssota (1810–1818) **Meksikon vapaussota (1810–1821) **Chilen itsenäisyyssota (1810–1826) **Venezuelan itsenäisyyssota (1811–1823) **Ecuadorin itsenäisyyssota (1820–1822) ==Syitä== Vallankumousaallon syyksi on ehdotettu valistusaatetta, minkä vuoksi siirtomaat alkoivat nähdä itsensä tasavertaisina isäntämaihinsa nähden. Myös Atlantin rannikkoalueiden välinen tiheäksi kehittynyt kaupankäynti levitti aatteita vallankumouksista. Siirtomaaisäntien 1700-luvulla käymät sodat, kuten seitsenvuotinen sota, olivat lisänneet verotusta ja tulleja siirtomaissa, mikä herätti suurta vastustusta. Luokka:Sotahistoria Luokka:Vallankumoukset Luokka:Atlantin historia
Pensasuunilintu

Pensasuunilintu (Phylloscopus subaffinis) on uunilintujen heimoon kuuluva kaakkoisaasialainen varpuslintu. Sen elinympäristö käsittää Kiinan keski-, kaakkois- ja eteläosia sekä Vietnamin pohjoisosan Tonkininlahden länsipuolella. William Robert Ogilvie-Grant kuvaili lajin holotyypin Kiinan Guizhoun lounaisosasta vuonna 1900.The Internet Bird Collection == Lähteet == Luokka:Uunilinnut (suku)
59 (luku)

59 (viisikymmentäyhdeksän) on luonnollinen luku, jota edeltää luku 58 ja seuraa luku 60. == Matematiikassa == * 59 on alkuluku ja turvallinen alkuluku. * 59 on 61:n alkulukukaksonen. * 59 on palindromi nelijärjestelmässä: 3234. * 59 on toinen alkuluku takaperin oktaalijärjestelmässä: 59 = 73_8 ja 37_8 = 31. * 59 voidaan muodostaa kolmen peräkkäisen alkuluvun summana: 17 + 19 + 23. * 59 voidaan muodostaa kolmen neliöluvun summana kahdella tavalla: 7^2+3^2+1^2 ja 5^2+5^2+3^2. * 59 esiintyy yhdessä jaottomassa Pythagoraan kolmikossa: .59 Fifty-Nine LIX (arkistoitu) * 59 esiintyy kantalukuna pienimmässä luvussa, joka voidaan muodostaa kahden kokonaisluvun neljänsien potenssien summana kahdella tavalla: 59^4+158^4 = 133^4+134^4. == Luonnontieteissä == * 59 on praseodyymin järjestysluku jaksollisessa järjestelmässä. * Koboltti-59 on koboltin ainoa vakaa isotooppi. * Palladium-105 on palladiumin vakaa isotooppi, jonka neutroniluku on 59.Isotope data for palladium-105 in the Periodic Table * 59 Elpis on pikkuplaneetta. == Muissa yhteyksissä == * Eurooppatie E59 kulkee Tšekin ja Kroatian välillä. * Entinen kantatie 59 kulki Heinolan maalaiskunnan ja Jyväskylän maalaiskunnan välillä. == Lähteet == Luokka:Luonnolliset luvut
Papuanuunilintu

Papuanuunilintu (Seicercus maforensis) on uunilintujen heimoon kuuluva oseanialainen varpuslintu. Sen elinympäristö käsittää Indonesian eteläisen saariston, Papua-Uuden-Guinean, Bismarckinsaaret ja osan Salomonsaarista. Lajista tunnetaan 19 alalajia. Tommaso Salvadori kuvaili lajin holotyypin Uuden-Guinean Vogelkopin Arfakvuoristosta vuonna 1876.The Internet Bird Collection == Lähteet == Luokka:Aasiansieppokertut
Vilkas Sippola

Matti Vilkas Tapio Sippola () oli suomalainen jääkärikapteeni. Hänen veljensä Aarne ja Urho olivat myös jääkäreitä. == Perhe ja opinnot == Vilkas Sippolan vanhemmat olivat Matti Sippola ja Maria Josefiina Silfverberg. Sippola kävi kansakoulun ja Helsingin teollisuuskoulun teknokemiallisen osaston. Hänet vihittiin avioliittoon Anni Matilda Lindforsin kanssa 1921.Suomen jääkärien elämäkerrasto 1938.Suomen jääkärien elämäkerrasto 1975. == Jääkärikausi == Sippola työskenteli Kelhon tulitikkutehtaan toisena johtajana ennen liittymistään jääkäreihin. Hän sai sotilaskoulutuksen Saksan kuninkaallisessa Preussin jääkäripataljoona 27:ssa osallistuen ensimmäisen maailmansodan taisteluihin Misajoella, Riianlahdella, Smārdesissa ja Lielupejoella. Sippola osallistui rintamakomennuksen jälkeen Liepājassa järjestetyille auto- ja rautatierakennuskursseille 1917. == Suomen sisällissota == Sippola saapui Suomeen jääkärien pääjoukon mukana Vaasaan vääpeliksi ylennettynä helmikuussa 1918, kun Suomen sisällissota oli alkanut. Hänet komennettiin Suomen tasavallan joukkojen (valkoiset) 12. jääkäripataljoonan 2. komppanian joukkueenjohtajaksi osallistuen Tampereen taisteluun, jossa haavoittui lievästi Kalevankankaalla. Sippola määrättiin huhtikuusta 1918 alkaen 1. jääkärirykmentin täydennyspataljoonaan ja siirrettiin toukokuussa adjutantiksi 2. jääkärirykmentin 12. jääkäripataljoonaan. == Sisällissodan jälkeinen aika == Sippola siirrettiin sisällissodan jälkeen koulutusaliupseeriksi Pioneerikoulutuspataljoonan heinäkuussa 1918. Hänet määrättiin toukokuussa 1919 nuoremmaksi upseeriksi Pioneeripataljoona I:een. Sotaväestä hän erosi lokakuussa 1919, mutta palasi 1922, jolloin hänet nimitettiin Asevarikko l:n ammustarkastajaksi ja komendantiksi Helsingin Vallisaareen. Hän kuoli työtapaturmaisesti noin viikkoa ennen Vallisaaren räjähdysonnettomuutta 1937. Sippola oli 30. kesäkuuta 1937 suorittamassa Asevarikko 1:n työpajalla Vallisaaressa paukkupanoksiksi tarkoitettujen tyhjien 47 mm:n tykinammusten hylsyjen nallitappien poistamista räjäyttämällä nallit ennen tappien poistoa keksimällään laittella. Yhdeksän nallitapin poisto onnistui mutta kymmenennen nallin räjäytys sytytti myös hylsyyn jääneen mustaruudin, jolloin räjähtäneen hylsyn palaset haavoittivat Sippolaa vakavasti käsiin ja vatsaan. Sippola kuoli sairaalassa kaksi tuntia onnettomuuden jälkeen. Onnettomuudessa haavoittui lievästi lähellä ollut hienomekaanikko Frans Theodor Esselström ja lisäksi työpajan ikkunat särkyivät. Sippola on haudattu Kauhavalle.Tykinammuksen hylsy räjähti eilen Vallisaaressa. Kapt. Sippola menetti henkensä, eräs hienomekaanikko loukkantui, Helsingin Sanomat, 01.07.1937, nro 172, s. 3, Kansalliskirjaston digitaaliset aineistot == Lähteet == * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1889 syntyneet Luokka:Vuonna 1937 kuolleet
Tiedostonjako

Tiedostonjako tarkoittaa digitaalisesti talletetun tiedon, kuten tietokoneohjelmien, multimedian, asiakirjojen tai sähköisten kirjojen jakamista tai tuomista saataville. Tiedostonjakoa voi harjoittaa usein eri tavoin. Yleisiä tiedostonjakotapoja ovat siirrettävien tallennuslaitteiden kuten CD- ja DVD-levyjen käyttö, keskitettyjen tiedostopalvelimien käyttö tietokoneverkoissa, tiedostojen hyperlinkittäminen World Wide Webissä ja vertaisverkkojen käyttö. Luokka:IRC Luokka:Tietoliikenne
Lars-Göran Arwidson

Skinnar Lars-Göran Arwidson (s. 4. huhtikuuta 1946 Malung) on ruotsalainen entinen ampumahiihtäjä ja olympiamitalisti. Hän edusti seuratasolla Lima SKG:tä. Arwidson voitti olympialaisissa kaksi mitalia, pronssia sekä 4 × 7,5 kilometrin viestistä Grenoblesta 1968 että 20 kilometriltä Sapporon kisoista 1972. Hän osallistui vielä Innsbruckin olympialaisiin 1976, joissa hän sijoittui kymmenenneksi 20 kilometrillä ja oli mukana maansa kahdeksanneksi sijoittuneessa viestijoukkueessa. Myös Lars-Göranin poika Tobias on ampumahiihtäjä. == Lähteet == Luokka:Ruotsalaiset ampumahiihtäjät Luokka:Ruotsalaiset olympiamitalistit Luokka:Vuonna 1946 syntyneet Luokka:Elävät henkilöt
Sundstraumen

Sundstraumen on salmi, joka erottaa Lofoottien Flakstadøyan ja Moskenesøyan saaret toisistaan. Salmen pohjoisosa liittyy Selfjorden-vuonoon ja eteläpuolella se jatkuu Islendingen-vesistön kautta Länsivuonoon. Salmi kuuluu kokonaisuudessaan Flakstadin kuntaan. == Lähteet == Luokka:Flakstad Luokka:Norjan salmet
Nappstraumen

thumb|250px|Nappstraumen Nappstraumen on salmi, joka erottaa Lofoottien Flakstadøyan ja Vestvågøyan saaret toisistaan. Salmen pohjoisosa liittyy levenevän Flaget-vesialueen kautta Norjanmereen. Etelässä salmi liittyy Länsivuonoon. Salmea ympäröi Flakstadin ja Vestvågøyn kunnat. == Lähteet == Luokka:Vestvågøy Luokka:Flakstad Luokka:Norjan salmet
Sundklakkstraumen

thumb|250px|Sundklakkstraumen Sundklakkstraumen on salmi, joka erottaa Lofoottien Gimsøyan ja Vestvågøyan saaret toisistaan. Salmen pohjoisosa liittyy Vesterålsfjorden-vuonoon ja eteläosa Gimsøystraumen-salmeen, joka taas jatkuu Länsivuonoon asti. Salmea pitkin kulkee Vestvågøyn ja Våganin kuntien raja. == Lähteet == Luokka:Norjan salmet Luokka:Vestvågøy Luokka:Vågan
Hikimaja

Hikimaja eli hikoilumaja tarkoittaa Amerikan mantereen alkuperäisasukkaiden saunaa vastaavaa laitosta. Pohjois-Amerikan intiaanien hikoilumajaa kutsutaan usein lakotan kielestä tulevalla nimellä inipi ja Keski-Amerikan nimellä temascal. Näiden ja suomalaisen saunan yhteinen innovaatio on löylyn luominen valelemalla vettä kuumennetuille kiville. Hikoilukylpy on Amerikan alkuperäiskansojen parissa hy­vin vanha perinne. Sitä on esiintynyt laajasti Pohjois-, Keski- ja Etelä-Amerikassa. Ensimmäiset Meksikoon saapuneet espanjalaiset valloittajat esimerkiksi havaitsivat 1500-luvun alussa asteekeilla hikoilukylvyn, ja mayojen tiedetään käyneen hikoilukylvyssä jo tuhat vuotta aikaisemmin. Inipi ja temascal ovat paitsi puhdistautumislaitoksia myös syvästi kytköksissä intiaanien uskontoihin, aivan kuten saunakin oli aiemmin suomalaisille pyhä paikka. Ensimmäiset suomalaiset siirtolaiset Amerikassa muuttivat nykyisen Delawaren seudulle 1600-luvulla. Paikalliset intiaanit alkoivat kutsua heitä nimellä ”hikimajaihmiset” tai ”valkoiset-miehet-jotka-ovat-samanlaisia-kuin-me” sen vuoksi, että suomalaiset kävivät saunassa. Tämän vuoksi suomalaiset tulivat hyvin toimeen intiaanien kanssa ja ensimmäisten intiaanisotien aikana suomalaisten asumukset jätettiin tuhoamatta. Sekä mayoilla ja asteekeilla oli suuriakin kylpylaitoksia, jotka toimivat henkisen ja fyysisen puhdistautumisen paikkoina. Mantereella tunnettiin myös vihdat, sillä hikoilua edistettiin ryytikimpuilla tai maissinlehdillä. Pohjois-Amerikan intiaanien uskomuksen mukaan kiukaan kivissä asui saunan henki, manitou, joka löylyä heitettäessä tuli kivistä ulos ja hikoillessa meni huokosista sisään. Uskomuksen mukaan manitou tulee asumuksestaan höyryn mukana ja asettuu kylpijän sisään. Se liikkuu kylpijän kehossa ja ajaa ulos kaiken, mikä aiheuttaa kipua. Ennen kuin manitou palaa kiukaaseen, se jättää jotain omasta luonnostaan kylpijään. Tämän takia uskomuksen mukaan olo tuntuu paremmalta hikimajassa olon jälkeen. == Lähteet == Luokka:Sauna Luokka:Pohjois-Amerikan alkuperäiskansojen kulttuuri
Metodinen koulukunta

Metodinen koulukunta () oli lääketieteellinen koulukunta antiikin Kreikassa ja Roomassa. Koulukunta syntyi reaktiona kahta muuta tuon ajan koulukuntaa, dogmaattista ja empiiristä koulukuntaa, vastaan. Siinä missä ensin mainittu esitti dogmaattisia teorioita koskien sairauksien syitä ja viimeksi mainittu kielsi kaikki ei-ilmeisiä asioita koskevat teoriat, metodismi valitsi kannan näiden väliltä: se kieltäytyi sen enempää myöntämästä kuin kieltämästäkään ei- ilmeisiä syitä.Bury, Robert Gregg: Alaviite a, s. 146-147. Teoksessa Koulukunnan perustajina on pidetty Asklepiades Bithynialaisen oppilaita, ennen kaikkea Themison Laodikealaista, ensimmäisellä vuosisadalla eaa. Sekstos Empeirikos katsoi koulukunnan ajattelun olevan yhteensopivaa pyrrhonistisen skeptisismin kanssa; samoin omasta empiiriseen koulukuntaan viittaavasta lisänimestään huolimatta hän antaa itse ymmärtää kannattavansa enemmän metodisen koulukunnan näkemyksiä. Sekstoksen mukaan koulukunta seurasi ilmenevää, ja hyväksyi ne ilmenevästä johdetut johtopäätökset, jotka vaikuttivat hyödyllisiltä.Bury, Robert Gregg: "Introduction", s. xli. Teoksessa Sextus Empiricus 1955.Sekstos Empeirikos: Pyrrhonismin pääpiirteet I.236-237. == Lähteet == Luokka:Antiikin lääketiede
Serapion Aleksandrialainen

Serapion Aleksandrialainen () oli antiikin kreikkalainen lääkäri noin 300 eaa. Hän oli empiirisen koulukunnan perustajia yhdessä Filinos Koslaisen kanssa. == Lähteet == Luokka:Antiikin kreikkalaiset lääkärit
Filinos Koslainen

Filinos Koslainen (, 3. vuosisata jaa.) oli antiikin aikaan elänyt kreikkalainen lääkäri ja empiirisen koulukunnan perustaja. Hän oli Herofiloksen oppilas, Bakkheios Tanagralaisen aikalainen ja Serapion Aleksandrialaisen edeltäjä. Filinos kirjoitti työnään hippokraattisen kokoelman Bakkheiosta vastaan sekä myös teoksen botaniikasta. Kumpikaan niistä ei ole säilynyt nykypäiviin. Jälkimmäistä lainasivat mahdollisesti Athenaios, Plinius vanhempi ja Andromakhos vanhempi. Luokka:Antiikin kreikkalaiset lääkärit
Diabolic Impious Evil

__NOTOC__ Diabolic Impious Evil puolalaisen death metal -yhtye Azarathin kolmas studioalbumi, joka julkaistiin 16. syyskuuta 2006. ==Kappaleet== # # # # # # # # # # == Kokoonpano == * Bruno – laulu, bassokitara * Bart – kitara * Trufel – kitara * Inferno – rummut == Arvostelut == * Chronicles of Chaos: Chronicles of Chaos: Album review == Lähteet == == Aiheesta muualla == * * Luokka:Vuoden 2006 albumit Luokka:Azarathin albumit
Praise the Beast

__NOTOC__ Praise the Beast on puolalaisen death metal -yhtye Azarathin neljäs studioalbumi, joka julkaistiin 25. toukokuuta 2009. ==Kappaleet== # # # # # # # # # # # # * == Kokoonpano == * Bruno – laulu, basso * Bart – kitara * Trufel – kitara * Inferno – rummut == Arvostelut == * Blabbermouth: 8/10Blabbermouth: CD review * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Azarathin albumit Luokka:Vuoden 2009 albumit
Pikkutiltaltti

Pikkutiltaltti (Phylloscopus neglectus) on uunilintujen heimoon kuuluva aasialainen varpuslintu. Sen esiintymisalue käsittää vuoristoiset alueet Iranista eteläiseen Turkmeniaan, itäiseen Uzbekistaniin, läntiseen Tadžikistaniin, Pohjois- ja Kaakkois-Afganistaniin sekä Pakistanin läntiseen Balochistaniin. Allan Octavian Hume kuvaili lajin holotyypin Pakistanin Bahawalpurista vuonna 1870.The Internet Bird Collection == Lähteet == Luokka:Uunilinnut (suku)
Purouunilintu

Purouunilintu (Seicercus magnirostris) on uunilintujen heimoon kuuluva keskiaasialainen varpuslintu. Sen elinympäristö ulottuu Afganistanin koillisosista ja Kashmirista itään Himalajaa seuraten Bhutaniin, Etelä- ja Keski-Kiinaan sekä Myanmarin pohjoisosaan. Edward Blyth kuvaili lajin holotyypin talvehtimisseudulta Intian Kalkuttasta vuonna 1843.The Internet Bird Collection == Lähteet == Luokka:Aasiansieppokertut
LOL (elokuva)

LOL on vuonna 2012 ensi-iltansa saanut yhdysvaltalainen komedia- ja draamaelokuva, jonka pääosia näyttelevät Miley Cyrus ja Demi Moore. Elokuva on uudelleenfilmatisointi ranskalaisesta elokuvasta LOL (Laughing Out Loud) vuodelta 2008. Molemmat elokuvat on ohjannut ja käsikirjoittanut Lisa Azuelos. == Juoni == Uuden lukuvuoden alkaessa 17-vuotias Lola eroaa poikaystävästään, kun kuulee tämän pettäneen häntä kesäloman aikana. Lola kuitenkin ihastuu entisen poikaystävänsä parhaaseen ystävään Kyleen, mutta ei ole varma tämän tunteista. Lolalla on ongelmia myös äitinsä kanssa, joka on alkanut seurustella salaa Lolan isän kanssa. == Näyttelijät == == Aiheesta muualla == * * Luokka:Vuoden 2012 yhdysvaltalaiset elokuvat Luokka:Yhdysvaltalaiset uudelleenfilmatisoinnit Luokka:Seulonnan keskeiset artikkelit Luokka:Yhdysvaltalaiset romanttiset draamakomediaelokuvat
Epicurea

Epicurea on Hermann Usenerin kokoama epikurolaisuutta käsittelevien antiikin aikaisten tekstifragmenttien kokoelma. Se julkaistiin alun perin vuonna 1887, ja se on edelleen aihealueen standardikokoelma. Epicurea sisältää Epikuroksen kaikki säilyneet kirjoitukset, sekä kaiken muun antiikin aikaisen todistusaineiston hänen elämäänsä ja ajatteluaan koskien. Usener järjesti aineistonsa aihealueittain. Ensimmäisenä ovat Epikuroksen omat teokset, jotka ovat säilyneet osana Diogenes Laertioksen teosta Merkittävien filosofien elämät ja opit, toisin sanoen Epikuroksen kirjeet sekä tämän Pääopit, sekä näitä koskeva todistusaineisto (testimonia). Tätä seuraavat eri antiikin teoksissa säilyneet katkelmat Epikuroksen muista, sittemmin kadonneista teoksista. Tämän jälkeen esitetään todistusaineisto koskien Epikuroksen oppeja. Teoksen lopussa ovat Epikuroksen elämäkerrat Diogenes Laertioksen teoksessa sekä Sudassa.Usener 1887, s. 440-445. Teokseen kootut katkelmat ovat muinaiskreikaksi ja latinaksi. Usenerin teos ei sisällä käännöksiä teksteistä. Teos ei myöskään sisällä Herculaneumin Papyrusten huvilasta löydettyjä tekstejä. Myöhemmän aineiston osalta Usenerin teosta täydentää G. Arrighettin kokoelma Epicuro: Opere (1960). Teoksessa oleviin katkelmiin viitataan niiden numerolla: esimerkiksi "Usener 284" (tai "Us. 284") viittaa Simplikioksen kirjoittaman Aristoteleen Taivaasta-teoksen kommentaarin tekstikohtaan, joka käsittelee myös epikurolaista fysiikkaa.Usener 1887, s. 202. == Lähteet == == Kirjallisuutta == * Toinen painos 1973. * Uusintapainos Stuttgart, 1966. == Aiheesta muualla == * Anderson, Erik (toim.): Epicurea - Selections from the classic compilation of Hermann Usener Epicurean Philosophy Online * Usener, Hermann: Epicurea Luokka:Epikurolaisuus Luokka:Kirjat antiikintutkimuksesta Luokka:Kirjat filosofiasta Luokka:Vuoden 1887 kirjat
Makiranuunilintu

Makiranuunilintu (Seicercus makirensis) eli aiemmalta nimeltään sancristóbalinuunilintu on uunilintujen heimoon kuuluva varpuslintu. Se on Salomonsaarten kotoperäinen laji ja elää ainoastaan Makiran saarella (aiemmalta nimeltään San Cristóbal) saariston eteläosassa. Ernst Mayr kuvaili lajin holotyypin vuonna 1935.The Internet Bird Collection Sen elinympäristöä ovat metsät. Makiranuunilintu on aiemmin luokiteltu kuuluvaksi samaan lajiin yhdessä papuanuunilinnun kanssa. == Lähteet == Luokka:Aasiansieppokertut
Sotavakuutus

Sotavakuutus on sodasta tai aseellisesta selkkauksesta aiheutuvien vahinkojen varalta tehty sopimus, jossa vakuutuksenantaja sitoutuu suorittamaan korvausta vakuutuksenottajalle vahingon sattuessa. Tavalliset vakuutukset eivät yleensä kata tällaisia vahinkoja, vaan korvauksen saamiseksi tarvitaan jokin lisävakuutus tai erityinen sotavakuutus.Otavan iso tietosanakirja, osa 8, Otava 1964, hakusana sotavakuutus. Suomen sotien aikana (1939–1944) henki-, sairaus-, ja työttömyysvakuutuksia myöntävillä vakuutuslaitoksilla oli lakiin perustuva oikeus kantaa vakuutuksenottajilta sosiaaliministeriön määräämä pakollinen sotalisämaksu sodasta aiheutuneiden vakuutustapahtumamenojen peittämiseksi. Sotavahinkolain määräämän palovakuutuksen pakollisen sotalisämaksun kantoi Sotavahinkoyhdistys, joka hoiti myös korvausten suorittamisen vahinkoa kärsineelle. Lisämaksu oli palovakuutuksissa enintään viisi prosenttia ja henkilövakuutuksissa yksi prosentti.Pieni tietosanakirja IV. Otava 1952. Sotavahinkolakien mukaan oli kaikkien palovakuuttajien osallistuttava solidaarisesti kustannuksiin yhdessä valtion kanssa. Lisämaksun saattoi kuitenkin välttää jättämällä palovakuutuksen ottamatta, jolloin sai kuitenkin sotavahinkolain mukaisen korvauksen Sotavahinkoyhdistykseltä sotavahingon sattuessa. Moni jätti palovakuuttamatta myös sillä perusteella, että uskoi julkisuudessa esiintyneisiin tietoihin, joiden mukaan jatkosota päättyisi nopeasti. Lisäksi vakuutusarvot jäivät useimmilla alhaisiksi, jolloin taloudellinen vastuu siirtyi Sotavahinkoyhdistykselle.Jatkosodan pikkujättiläinen. WSOY 2007 ISBN 978-951-0-28690-6 ==Lähteet== ==Aiheesta muualla== Wikiaineistossa on keskeisimmät Suomen sotavakuutuksia koskevat lait: * kaksi sotavakuutuslakia vuodelta 1939 loi edellytykset merenkulun jatkamiselle sodan aikana; laki ei ollut väliaikainen, vaan jatkossakin tarpeen vaatiessa käytettävä * laki henkivakuutuksesta sodan aikana * sotavahinkolaki * irtaimiston sotavahinkolaki Luokka:Vakuutukset Luokka:Suomi 1939–1945
Matti Tuomala

Matti Veikko Juhani Tuomala (s. 1949)Helsingin yliopiston opettaja- ja virkamiesluettelo on Tampereen yliopiston kansantaloustieteen professori. Hän on erikoistunut julkiseen talouteen, verotukseen sekä tuloeroihin. Tuomala on Helsingin yliopiston kansantaloustieteen dosentti. ==Poliittisia näkemyksiä== Helsingin Sanomat on luonnehtinut häntä "vasemman laidan verotuntijaksi". Tuomala on vuonna 2009 vaatinut vuoden 1903 SDP:n Forssan ohjelman veroprogressiotavoitteen "henkiinherättämistä"Suomen räikein virhe? ”Rikkaimpia suositaan kohtuuttomasti”, Uusi Suomi 18.12.2009, ja vuonna 2006 lisää tulonsiirtoja ja lisää julkisia palveluja sekä vastustanut yleistä tuloveron kevennystäJulkinen sektori huono työllistäjä, Palkkatyöläinen, 2006. Tuomala avasi vuonna 2010 Kalevi Sorsa -säätiön julkaisusarjan kritisoimalla valtiovarainministeri Jyrki Kataisen ja hänen ryhmänsä verolinjauksia "ideologisten amatöörien" uskomuksiksi.Impulsseja 1/2010: Thatcheriltä lainattu vero-oppi, Kalevi Sorsa -säätiö, 2010 Taloustieteen Tuomala valitsi luettuaan teininä John Kenneth Galbraithin kirjan ”Uusi yhteiskunta”.Laissez faire? , Wilfredo 1/2006 (TaY:n Pareto ry:n lehti) ===Keski-ikäisille korkeampi veroprosentti=== Tuomala ehdotti marraskuussa 2010, että kaikenikäisille olisi progressiivinen verotus ja keski-ikäisille se olisi vielä kireämpää kuin muille, he siis maksaisivat muita enemmän veroa lisäeurosta. Ikäriippuva verotus koskisi myös pääomatuloja. Tuomala perustelee tätä sillä, että keski-ikäisten tuloerot ovat keskimäärin pienempiä kuin nuorten tai vanhojen, sekä työn tarjonnan hintajoustolla."Verotutkija kaavailee nuorille ja vanhoille omia veroasteikkoja", Helsingin Sanomat 22.11.2010, sivu A5 Finanssioikeuden professori Esko Linnakangas ei pidä Tuomalan ikäveroehdotusta hyväksyttävänä vaan katsoo, että eri-ikäisten ihmisten pitää itse saada valita elämässään, missä iässä haluavat tehdä työtä, opiskella, perustaa perheen jne. ilman että "verokarhu" ohjaa heitä tässä. Hän myös korostaa, että hyvä verojärjestelmä on yksinkertainen. Helsingin Sanomat pelkää, että ikävero siirtäisi työponnistuksia alhaisemman verotuksen vuosiin ja nuorilla voisi näin koulunkäynti korvautua työnteolla. == Julkaisuja == * Optimal income tax and redistribution. Oxford : Clarendon Press, 1990. ISBN 0-19-828605-8 * Julkistalous. Helsinki, Gaudeamus, 2009 (uudistettu painos). ISBN 978-952-495-067-1 * Markkinat, valtio & eriarvoisuus. Tampere, Vastapaino, 2019. ISBN 978-951-768-701-0 == Lähteet == == Aiheesta muualla == * Tuomalan tutkimukset IDEASissa Luokka:Tampereen yliopiston professorit Luokka:Suomalaiset taloustieteilijät Luokka:Suomalaiset professorit Luokka:Vuonna 1949 syntyneet Luokka:Elävät henkilöt
Pudasjärven vaakuna

Pudasjärven vaakuna on Pudasjärven kaupungin tunnus. Vaakunan aiheen Otava ja karhu pohjautuvat pitäjän vanhaan sinettiin. Pudasjärven vaakuna on samalla ensimmäinen suomalainen kunnallisvaakuna, jossa esiintyi aiemmin kuusikoroksi kutsuttu havukoro. Vaakunan selitys on ”kultakentässä musta, kävelevä, punavaruksinen karhu, jonka yläpuolella musta, kuusikoroinen lakio, jossa Otavan seitsentähtinen tähtikuvio; kukin tähti kultaa, viisisakarainen.” Vaakunan on suunnitellut Gustaf von Numers, ja Pudasjärven kunnanvaltuusto hyväksyi sen kokouksessaan 2. elokuuta 1950. Sisäasiainministeriö vahvisti vaakunan käyttöön 26. syyskuuta samana vuonna. == Lähteet == * * Pudasjärvi Luokka:Gustaf von Numersin suunnittelemat kunnanvaakunat Vaakuna
Pyhäjärven vaakuna

Pyhäjärven vaakuna on Pyhäjärven kaupungin tunnus, joka on myös puhuva vaakuna. Vaakunan aihe viittaa pyhä-sanan vanhempaan ja nykyiseen merkitykseen. Sanan varhainen merkitys tarkoittaa rajoitettua tai erotettua, jota vaakunassa rajapaalu symboloi; vaakunan ristit viittaavat sen nykyiseen kristilliseen merkitykseen. Vaakunan selitys on ”sinisessä kentässä nouseva kärjestä teroitettu rajapaalu, jonka saatteena kummallakin puolella naularisti; kaikki hopeaa.” Vaakunan on suunnitellut Ahti Hammar, ja Ol. (Oulun läänin) Pyhäjärven kunnanvaltuusto hyväksyi sen kokouksessaan 29. tammikuuta 1958. Sisäasiainministeriö vahvisti vaakunan käyttöön 26. maaliskuuta samana vuonna. == Lähteet == * * Pyhäjärvi Vaakuna
Hento kuiskaus

Hento kuiskaus on Suvi Teräsniskan levyttämä kappale, jonka on säveltänyt Petri Somer ja sanoittanut Lasse Wikman. Kappale julkaistiin toukokuussa 2008 singlenä ja saman vuoden kesäkuussa Teräsniskan esikoisalbumilla Särkyneiden sydänten tie avauskappaleena. Se oli albumin suurin hitti. ”Hento kuiskaus” sijoittui radiokanava Iskelmän vuoden iskelmä -äänestyksessä vuonna 2008 toiseksi Juha Tapion jälkeen. Single sijoittui Suomen virallisella singlelistalla parhaimmillaan sijalle 11 vuoden 2009 viikolla 15. == Lähteet == == Aiheesta muualla == * Näyte kappaleesta Suvi Teräsniskan kotisivuilla Luokka:Vuoden 2008 kappaleet Luokka:Suomalaiset iskelmät Luokka:Suvi Teräsniska
Black River (yhtye)

Black River on puolalainen stoner rock/heavy metal -yhtyehttp://www.metal- archives.com/band.php?id=3540276478. Yhtyeen perustivat Tomasz Wróblewski, Dariusz Brzozowski, Piotr "Kay" Wtulich ja Artur "Art." Kempa ja Maciej Taff vuonna 2008. Vuonna 2009 yhtye oli ehdolla Fryderyk-palkinnon saajaksi, joka on vuosittain jaettava puolalaisen musiikin palkinto.http://muzyka.interia.pl/wiadomosci/metal/news/fryderyki-metalowe- nominacje,1259434,47 == Diskografia == * * * * * == Videot == * "Free Man" (2008, ohjannut Roman Przylipiak) * "Punky Blonde" (2008, ohjannut Roman Przylipiak) * "Silence" (2008, ohjannut Roman Przylipiak) * "Black'n'Roll" (2009, ohjannut Roman Przylipiak) * "Lucky in Hell" (2010, ohjannut Roman Przylipiak) ==Lähteet== Luokka:Puolalaiset metalliyhtyeet Luokka:Stoner rock -yhtyeet
Eino Valtonen

Eino Valtonen on suomalainen avaruusfysiikan professori Turun yliopistossa fysiikan ja tähtitieteen laitoksella. (Arkistoitu lähde) ja dosentti matemaattis-luonnontieteellinen tiedekunnassa.Eino Valtonen utu.fi, viitattu 3.1.2021 Hänen tutkimusalaansa ovat Auringon hiukkassäteily, aurinkokunnan fysiikka sekä avaruusinstrumentit ja mittaustekniikka. == Lähteet == Luokka:Suomalaiset fyysikot Luokka:Turun yliopiston matemaattis- luonnontieteellisen tiedekunnan professorit Luokka:Syntymävuosi puuttuu Luokka:Elävät henkilöt Luokka:Suomalaiset professorit
Mason Wyler

Mason Wyler (s. 28. tammikuuta 1984) on homopornonäyttelijä. Hän voitti vuonna 2008 European Gay Porn Awardin parhaasta ryhmäkohtauksesta ("Builder Boy"). Hän on saanut myös muita palkintoehdokkuuksia: * 2007 – GayVN Award -ehdokkuus (Paras ryhmäkohtaus, "Closed Set: Titan Stage One") * 2007 – Grabby Award -ehdokkuudet (Paras bottom, Paras ryhmäseksikohtaus) * 2008 – Grabby Award -ehdokkuus (Paras ryhmäseksikohtaus, "Dare") * 2008 – Golden Dickie Award -ehdokkuus (Paras suuren studion twink-esiintyjä – bottom) Wyler on kotoisin Houstonista, Teksasista. Vuonna 2008 Wyler joutui pahoinpitelyn ja raiskauksen uhriksi, kun hän ja hänen poikaystävänsä päästivät armeijassa palvelleen fanin sisälle heidän kotiinsa, jolloin fani sitoi ja huumasi heidät ennen tekoansa. Wyler kertoi 19. elokuuta 2010 olevansa HIV-positiivinen. == Videografiaa == * "Riding Hard" (2006) * "Down the Drain" (2006) * "Deep Water Beach Patrol 1" (2006) * "Spokes 3" (2006) * "Closed Set Titan Stage One" (2006) * "Black Black -n- Blue 1" (2006) * "Summit Brent Corrigan's" (2007) * "Santo Domingo Collin O'Neal's World of Men" (2007) * "The Road to Redneck Hollow" (2007) * "Miami Collin O'Neal's World of Men" (2007) * "Just Add Water" (2007) * "Endless Crush" (2007) * "Cock Tease" (2007) * "Campus Pizza" (2007) * "A to Z Adam to Zack" (2007) * "Obsession of D.O." (2007) * "Muscle Ranch 2" (2007) * "Trunks 5" (2008) * "Splish Splash" (2008) * "Dare" (2008) * "Strong Will The Assertion" (2008) == Lähteet == == Aiheesta muualla == * Viralliset sivut , , * Luokka:Yhdysvaltalaiset pornonäyttelijät Luokka:Elävät henkilöt Luokka:Homopornonäyttelijät Luokka:Vuonna 1984 syntyneet
Manchester Mark I

Manchester Mark I oli yksi varhaisimmista tietokoneista, jossa ohjelma voitiin tallettaa koneen muistiin (tallennetun ohjelman tietokone). Projekti toteutettiin Englannissa Victoria University of Manchester -yliopistossa 1940-luvun lopulla. Tietokone kehitettiin prototyyppimallista nimeltä Small- Scale Experimental Machine (SSEM). Tietokone valmistui vuonna 1949 ja sen käyttö päättyi vuonna 1950. Tietokoneen korvasi vuonna 1951 Ferranti Mark 1, joka oli suoraa jatkokehitystä. Lopullisessa syksyn 1949 kehitysvaiheessa koneessa oli 4 sivua (32 × 40 bittiä) hajasaantimuistia. Sananpituus (line) oli 40 bittiä, johon voi tallentaa 40-bittisen luvun, tai kaksi 20-bittistä käskyä. (Aiemman mallin sananpituus oli 32 bittiä.) Luvuille oli laitteistolla toteutetut lisäys-, vähennys-, kertolasku- ja loogiset operaatiot. Koneessa oli kaksi indeksirekisteriä (B-line), jotka muokkaavat muistiosoitteita. Konekielisiä käskyjä on kokonaisuudessaan 26. Freddie Williams kehitti katodisädeputkeen perustuvan muistitekniikan. Kuvaputkinäytölle kirjoitettiin elektronisuihkulla, jolloin näytön loisteaine syttyi loistamaan. Bitti voitiin lukea noin sekunnin ajan. Kun näyttöä jatkuvasti virkistettiin, data saatiin tallennettua pysyvästi. Joulukuuhun 1947 mennessä oli kehitetty tekniikka, jolla halkaisijaltaan kuuden tuuman kuvaputkelle saatiin tallennettua 2048 bittiä. Tom Kilburn kuvasi tekniikan ja hänen julkaisunsa herätti laajaa huomiota Britanniassa ja Yhdysvalloissa. Muistitekniikka nimettiin Williams- putkeksi (). "Massamuistina" käytettiin magneettista rumpumuistia. Rumpumuisti tallensi 128 "sivua", joka vastasi 32 × 40 bittiä, eli yhden CRT-muistin kapasiteetti. CRT- ja rumpumuistin välillä tietoa ei voinut siirtää ohjelmallisesti, vaan kone oli pysäytettävä sitä varten. ==Katso myös== *Tietokonetekniikan historia == Lähteet == == Aiheesta muualla == * Varhaiset tietokoneet Manchesterin yliopistossa Luokka:Manchesterin yliopiston tietokoneet Luokka:1940-luvun tietokoneet
Huckleberry Finnin seikkailut (täsmennyssivu)

Huckleberry Finnin seikkailut voi tarkoittaa seuraavia: * Huckleberry Finnin seikkailut, Mark Twainin romaani vuodelta 1884 * Huckleberry Finnin seikkailut (Huckleberry Finn), Norman Taurogin ohjaama elokuva vuodelta 1931 * Huckleberry Finnin seikkailut (The Adventures of Huckleberry Finn), Richard Thorpen ohjaama elokuva vuodelta 1939 * Huckleberry Finnin seikkailut (The Adventures of Huckleberry Finn), Michael Curtizin ohjaama elokuva vuodelta 1960 * Huckleberry Finnin seikkailut (Sovsem propashtshi), Georgi Danelijan ohjaama elokuva vuodelta 1973 * Huckleberry Finnin seikkailut (The Adventures of Huckleberry Finn), Jack B. Hivelyn ohjaama elokuva vuodelta 1981 * Huckleberry Finnin seikkailut (The Adventures of Huck Finn), Stephen Sommersin ohjaama elokuva vuodelta 1993
Sundanuunilintu

Sundanuunilintu (Seicercus trivirgatus) on uunilintujen heimoon kuuluva kaakkoisaasialainen varpuslintu. Sen esiintymisalue käsittää Filippiinit, Indonesian pohjoisosan sekä Malakan niemimaan Malesiaan kuuluvan osan. Lajista tunnetaan yksitoista alalajia. Hugh Edwin Strickland kuvaili lajin holotyypin Jaavalta vuonna 1849.The Internet Bird Collection == Lähteet == Luokka:Aasiansieppokertut
Cameron Marshall

Cameron Marshall (s. 7. heinäkuuta 1986 Houston, Texas) on yhdysvaltalainen homopornonäyttelijä. Ensimmäisen esiintymisensä aikuisviihde-elokuvassa hän teki elokuvassa Little Big League 3: Bottom of the Ninth; tämän jälkeen hän solmi sopimuksen Channel 1 Releasingin kanssa. Sittemmin hän on tehnyt kaikki esiintymisensä sen elokuvissa. Vuonna 2008 Marshall oli seksuaalisessa kanssakäymisessä naisen kanssa biseksuaalisessa pornoelokuvassa Shifting Gears: A Bisexual Transmission. Kiistaa herätti "straight-for-pay" -nimityksen ("hetero maksusta"; väännetty ilmauksesta gay-for-pay) ottaminen käyttöön hänestä ja Blake Rileystä elokuvan heteropornografisissa kohdissa. Marshall sai vuonna 2009 parhaan tulokkaan Grabby-palkinnon ja kolme GayVN Award -ehdokkuutta. ==Lähteet== == Aiheesta muualla == * * Cameron Marshall Adult Film Databasessa Luokka:Yhdysvaltalaiset pornonäyttelijät Luokka:Homopornonäyttelijät Luokka:Vuonna 1986 syntyneet Luokka:Elävät henkilöt
Säihkyuunilintu

Säihkyuunilintu (Seicercus laetus) on uunilintujen heimoon kuuluva keskiafrikkalainen varpuslintu. Sen esiintymisalue käsittää Ugandan lounaisosan, Burundin ja Ruandan länsiosat sekä Zairen itä- ja koillisosat. Lajista tunnetaan kaksi alalajia. Richard Bowdler Sharpe kuvaili lajin holotyypin Ugandan Ruwenzorin vuoristosta vuonna 1902.The Internet Bird Collection == Lähteet == Luokka:Aasiansieppokertut
Lewan suojelualue

Lewan suojelualue sijaitsee Keniassa, Mount Kenyan pohjoispuolella, maan pääkaupungista Nairobista 250 kilometriä koilliseen. Lewa on Delia ja David Craigin perustama yksityinen suojelualue. Suojelualue työllistää 400 henkilöä, joista 150 on vartijoita.Aamulehti sivu A14, 20.11.2010 Suojelualue on 250 neliökilometrin laajuinen.Aamulehti sivu B28, 22.12.2010 Vuonna 2013 Unescon maailmanperintökomitea laajensi vuonna 1997 mukaan listatun Mount Kenyan aluetta maailmanperintöluettelossa niin, että Lewan villieläinten suojelualue tuli osaksi maailmanperintökohdetta. == Eläimistö == Lewan suojelualue on onnistunut hyvin sarvikuonojen suojelussa. Sarvikuonojen suojelutyötä on tehty Lewassa vuodesta 1984. Tällöin alueelle tuotiin 5 suippohuulisarvikuonoa ja 3 leveähuulisarvikuonoa. Vuonna 2010 suippohuulisarvikuonoja oli jo 65 ja leveähuulisarvikuonoja 32. Toinen Lewan suojelualueella menestyvä uhanalainen laji on grevynseepra. Kaiken kaikkiaan Lewassa on nisäkäslajeja yli 70 ja lintulajeja yli 440. Black Rhinos Kenya.jpg|Mustasarvikuonoja Lewassa. Giraffa camelopardalis-Lewa Kenya.jpg|Kirahvi Lewan suojelualueella. Acinonyx jubatus- Lewa game park (Kenya).jpg|Gepardeja suojelualeella. == Lähteet == ==Aiheesta muualla== *Lewa Wildlife Conservancy: What We Do (lewa.org) Luokka:Kenian kansallispuistot Luokka:Unescon maailmanperintökohteet Keniassa
Kingpin

Kingpin voi tarkoittaa seuraavia asioita: * Kingpin, Marvelin sarjakuvahahmo * Kingpin, brittiläinen shakkilehti * Täysnuijat (Kingpin), yhdysvaltalainen elokuva vuodelta 1996 * Kingpin: Life of Crime, videopeli vuodelta 1999 * Kartellikuningas (Kingpin), yhdysvaltalainen televisiosarja vuodelta 2003 * Kingpin, ruotsalaisen Shotgun Messiah -yhtyeen alkuperäinen nimi * The Kingpins, kanadalainen ska-yhtye.
Vladimir Vasin

Vladimir Aleksejevitš Vasin (; s. 9. tammikuuta 1947 Moskova) oli neuvostoliittolainen uimahyppääjä. Hän voitti vuoden 1972 kesäolympialaisissa Münchenissä miesten 3 metrin ponnahduslaudan kultaa. Hän oli aiemmin osallistunut kesäolympialaisiin vuonna 1964 ponnahduslaudassa ja vuonna 1968 sekä siinä että 10 metrin kerroshypyissä.Vladimir Vasin Biography and Olympic Results | Olympics at Sports-Reference.com == Lähteet == Luokka:Neuvostoliittolaiset uimahyppääjät Luokka:Neuvostoliittolaiset olympiavoittajat Luokka:Vuonna 1947 syntyneet Luokka:Elävät henkilöt
Tiibetinuunilintu

Tiibetinuunilintu (Abrornis chloronotus) on uunilintujen heimoon kuuluva keskiaasialainen varpuslintu. Sen esiintymisalue käsittää Himalajan vuoriston sekä osia Kiinan Shaanxin, Yunnanin ja Sichuanin maakuntien alueista ja Tiibetin. Lajista tunnetaan kolme alalajia. John Edward Gray ja George Robert Gray kuvailivat lajin holotyypin Nepalin Katmandun laaksosta vuonna 1900.The Internet Bird Collection == Lähteet == Luokka:Hippiäisuunilinnut
Use the Man

Use the Man on yhdysvaltalaisen heavy metal -yhtye Megadethin toinen single yhtyeen seitsemänneltä studioalbumilta Cryptic Writings. Kappale saavutti 15. sijan Yhdysvaltain Billboardin Hot Mainstream Rock Tracks -listalla. Kappale kertoo miehestä, joka piikittää itseensä heroiinia ensimmäistä kertaa ja kuolee. == Kappaleet == # # == Lähteet == Luokka:Vuoden 1997 kappaleet Luokka:Megadethin kappaleet
Tenofoviiri-emtrisitabiini

pienoiskuva|Truvada-lääketabletteja. Tenofoviiri-emtrisitabiini on HIV- tartunnan ehkäisemiseen ja hoitoon tarkoitettu lääketuote, joka sisältää emtrisitabiiniä ja tenofoviiriä. Lääkettä myydään muun muassa tuotenimellä Truvada. Tenofoviiri-emtrisitabiini on Maailman terveysjärjestön tärkeimpien lääkkeiden WHO Model List of Essential Medicines -listalla. Tenofoviiri- emtrisitabiiniä käytetään niin sanottuna HIV:n PrEP-lääkkeenä. Sen tarkoituksena on ennaltaehkäistä HIV:n tarttuminen korkeariskisen seksikäyttäytymisen seurauksena. Esimerkiksi Suomessa PrEP-lääkitystä saa alkuperäislääkkeenä, mutta myös rinnakkaislääkkeet ovat saatavilla. Lisäksi tenofoviiri-emtrisitabiiniä käytetään osana HIV:tä jälkiehkäisevän PEP- lääkityksen osana. Yhdysvaltojen Allergia- ja Tartuntatauti-Instituutin NIAI:n tutkimuksen mukaan tenofoviiri-emtrisitabiini-yhdistelmälääkkeen päivittäinen käyttö vähensi HIV -tartunnan riskiä miestenvälisissä sukupuolisuhteissa 43,8 prosentilla. Laajassa kansainvälisessä kliinisessä tutkimuksessa todettiin että lääkeohjeistusta tarkasti seuraavilla HIV-tartuntariski laski 72,8 prosentilla verrattuna plaseboa nauttineisiin. Lääkeannosten hinta on noin 1 000 Yhdysvaltain dollaria kuukaudessa. Vuonna 2017 Yhdistyneessä kuningaskunnassa Truvadan kuukausiannos maksoi noin 460 euroa. Useat lääkitystä haluavat, erityisesti homoseksuaaliset miehet, päätyivät ostamaan lääkettä internetin välityksellä ulkomailta, josta Truvadan rinnakkaislääkettä saattoi ostaa 50 euron kuukausihintaan. Lääkkeiden ostamista ulkomailta internetin välityksellä pidetään usein riskialttiina. Rinnakkaislääkkeiden ostamisen internetistä arvioitiin kuitenkin vuonna 2017 pudottaneen Lontoon homoseksuaalisten miesten HIV-tartuntojen määrää 40 prosenttia edellisvuoteen verrattuna. Truvadan hyvin yleisiksi haittavaikutuksiksi on lueteltu ripuli, oksentelu, pahoinvointi, huimaus, päänsärky, ihottuma ja heikkouden tunne. Vakavimmat mahdolliset haittavaikutukset ovat uudet tai pahenevat munuais- tai luusto-ongelmat. Lääkäri saattaa määrätä verikokeita potilaan munuaisten tilan selvittämiseksi Truvadan käytön aikana tai ennen sitä. == Lähteet == Luokka:Lääkkeet Luokka:AIDS Luokka:WHO:n tärkeimmät lääkkeet
Timorinuunilintu

Timorinuunilintu (Seicercus presbytes) on uunilintujen heimoon kuuluva varpuslintu, joka elää Pienillä Sundasaarilla. Nimialalaji presbytes elää Timorilla, Ataurolla ja Rotilla, alalaji floris Floresilla. Edward Blyth kuvaili lajin holotyypin Timorista vuonna 1870.The Internet Bird Collection == Lähteet == Luokka:Aasiansieppokertut
Video Hits

Video Hits on Megadethin DVD, joka on julkaistu 11. tammikuuta 2005. Julkaisu sisältää kuusi yhtyeen musiikkivideota. ==Kappalelista== #Peace Sells #Anarchy in the UK #Hangar 18 (Short MTV Edit) #Symphony of Destruction #Train of Consequences #Trust == Lähteet == Luokka:Megadethin videot
Sándor Tarics

Sándor (Alex(ander)) Tarics (23. syyskuuta 1913 Budapest, Itävalta-Unkari, nyk. Unkari – 21. toukokuuta 2016 San Francisco, Yhdysvallat) oli unkarilainen vesipalloilija ja olympiavoittaja. Tarics kuului Unkarin Berliinissä 1936 olympiakultaa voittaneeseen maajoukkueeseen.Sándor Tarics databaseOlympics.com Hän pelasi alkulohkossa Unkarin 12–0-voittoon Maltasta päättyneessä ottelussa tehden neljä maalia.Sándor Tarics Biography and Olympic Results Hän päätti kilpauransa vuonna 1939 ja asui vuodesta 1948 lähtien Yhdysvalloissa, jossa toimi rakennesuunnittelijana muun muassa Eero Saarisen suunnittelemalle Gateway Archille.Loyalties divided by a water polo match San Francisco Chronicle. Tarics oli vanhin elossa ollut olympiavoittajahttp://yle.fi/urheilu/maailman_vanhin_olympiavoittaja_taytti_pyoreita_- _palkinnoksi_kylpytakki/6849865 häntä tittelin haltijana edeltäneen pyöräilijä Attilio Pavesin kuoltua elokuussa 2011. Unkarin olympiakomitea ilmoitti 21. toukokuuta 2016 Taricsin kuolleen San Franciscossa 102-vuotiaana. == Lähteet == * Sándor Tarics Biography and Olympic Results Olympics at Sports- Reference.com === Viitteet === Luokka:Unkarilaiset vesipalloilijat Luokka:Unkarilaiset olympiavoittajat Luokka:Yli satavuotiaiksi eläneet unkarilaiset Luokka:Vuonna 1913 syntyneet Luokka:Vuonna 2016 kuolleet